George Michael

**George Michael** (rod. **Georgios Kyriacos Panayiotou**; * 25. jún 1963, Londýn, Spojené kráľovstvo – † 25. december 2016, Goring-on-Thames, Spojené kráľovstvo) bol anglický spevák, skladateľ a hudobný producent. Známy svojou silnou stránkou v hudobnej produkcii, písaní piesní, vokálnom prevedení a vizuálnej prezentácii je považovaný za jedného z najväčších umelcov všetkých čias a ikonu populárnej kultúry.

Michael sa preslávil ako člen hudobného dua Wham! a neskôr sa dal na sólovú dráhu. Prvé dva albumy skupiny, *Fantastic* (1983) a *Make It Big* (1984), sa dostali na prvé miesto britského Albums Chart a amerického ''Billboard'' 200. Medzi ich úspešné single patrili „Wake Me Up Before You Go-Go“ a „Last Christmas“. Turné kapely Wham! v Číne, bolo v apríli 1985 prvou návštevou umelcov západnej populárnej hudby, čo spôsobilo celosvetovú mediálnu pozornosť.

Prvý Michaelov sólový singel „Careless Whisper“ sa dostal na prvé miesto vo viac ako 20 krajinách vrátane Veľkej Británie a USA. Jeho debutový sólový album *[[Faith (album Georgea Michaela)|Faith]]* vyšiel v roku 1987, bol na prvom mieste v britskom Albums Chart a 12 týždňov sa udržal na prvom mieste v rebríčku *Billboard* 200. Predalo sa ho 25 miliónov kópií po celom svete a zostáva jedným z najpredávanejších albumov všetkých čias. Štyri single z albumu – „Faith“, „Father Figure“, „One More Try“ a „Monkey“ – sa dostali na prvé miesto v rebríčku ''Billboard'' Hot 100. Michael sa stal najúspešnejším umelcom roku 1988 a *Faith* získal cenu Grammy za album roka (1989). Jeho štúdiový album z roku 1990, *Listen Without Prejudice Vol. 1*, bol britskou jednotkou a vyšli z neho single č.1 – „Praying for Time“ a „Freedom! '90“. Transatlantickou jednotkou bola aj skladba „Don't Let the Sun Go Down on Me“, duet s Eltonom Johnom z roku 1991. Michael vydal ďalšie albumy: *Older* (1996), *Songs from the Last Century* (1999) a *Patience* (2004).

Michael v roku 1998 priznal, že je homosexuál. Bol aktívnym bojovníkom za práva LGBT a podporoval charitatívne zbierky v boji proti HIV/AIDS. Michaelov osobný život a právne problémy sa dostali na titulné stránky koncom 90. rokov, keď bol v roku 1998 zatknutý pre verejnú oplzlosť a následne ho uväznili za viacnásobné trestné činy. Dokumentárny film *[[George Michael: A Different Story|A Different Story]]* z roku 2005 sa venoval jeho kariére a osobnému životu. Prvé Michaelove turné od roku 1991, turné 25 Live, malo tri série v priebehu troch rokov 2006, 2007 a 2008. O štyri roky neskôr v roku 2012 odohral svoj posledný koncert na londýnskom Earls Court. V skorých ranných hodinách 25. decembra 2016 bol Michael nájdený mŕtvy vo svojom dome v Goring-on-Thames v Oxfordshire vo veku 53 rokov. Správa patológa pripisovala jeho smrť problémom s pečeňou a srdcovým chorobám.

V čase jeho smrti sa celosvetovo predalo viac ako 115 miliónov nahrávok, čím sa stal jedným z najpredávanejších hudobných umelcov všetkých čias. Mal sedem piesní číslo jeden v UK Singles Chart a osem piesní číslo jeden v americkom *Billboard* Hot 100. Michael získal rôzne hudobné ceny, vrátane dvoch cien Grammy, troch cien Brit Awards, troch cien American Music Awards, 12 cien ''Billboard'' Music Awards, štyroch cien MTV Video Music Awards a šestich cien Ivora Novella. V roku 2008 ho *[[Billboard]]* zaradil do zoznamu najlepších 100 najlepších umelcov všetkých čias. Radio Academy ho vyhlásila za najhranejšieho umelca britských rádií v období rokov 1984 – 2004.

## Detstvo a začiatky kariéry
George Michael sa narodil ako Georgios Kyriacos Panayiotou 25. júna 1963 v East Finchley v Londýne. Jeho otec, Kyriacos Panayiotou (prezývaný „Jack“), bol grécko-cyperský reštauratér, ktorý v 50. rokoch emigroval do Anglicka. Jeho matka, Lesley Angold (rod. Harrison, † 1997), bola anglická tanečnica. V júni 2008 Michael pre *[[Los Angeles Times]]* uviedol, že jeho babička z matkinej strany bola Židovka, ale vydala sa za nežidovského muža a kvôli strachu počas druhej svetovej vojny vychovávala svoje deti bez znalosti ich židovského pôvodu. Michael strávil väčšinu svojho detstva v londýnskom Kingsbury v dome, ktorý kúpili rodičia krátko po jeho narodení; navštevoval Roe Green Junior School a Kingsbury High School. Michael mal dve sestry: Yiodu (* 1958) a Melanie (1960 – 2019).

Počas puberty sa s rodinou presťahoval do Radlettu. Tam Michael navštevoval školu Bushey Meads School v Bushey, kde sa spriatelil so svojím budúcim spoluhráčom zo skupiny Wham!, Andrewom Ridgeleyom. Títo dvaja mali rovnaké kariérne ambície byť hudobníkmi. Michael hrával v londýnskom metre, kde vystupoval so skladbami ako napr. „'39“ od skupiny Queen. Jeho pôsobenie v hudobnom priemysle sa začalo prácou DJa, kedy hrával v kluboch a miestnych školách v okolí Bushey, Stanmore a Watford. Nasledovalo založenie krátkodobej ska kapely The Executive, v ktorej pôsobili Ridgeley, Ridgeleyho brat Paul, Andrew Leaver a David Mortimer (neskôr známy ako David Austin). Na vrchole slávy sa rozhodol legálne zmeniť svoje meno na George Michael.

## Wham!

[náhľad|Michael (vľavo) a [Andrew Ridgeley ako skupina Wham!, circa 1984 – 1985]]
Michael vytvoril duo Wham! s Andrewom Ridgeleyom v roku 1981. Prvý album skupiny *Fantastic* dosiahol v roku 1983 číslo 1 vo Veľkej Británii a priniesol sériu 10 najlepších singlov vrátane skladieb „Young Guns“, „Wham Rap!“ a „Club Tropicana“. Ich druhý album *Make It Big* sa dostal na prvé miesto v amerických hitparádach. Medzi single z tohto albumu patrili piesne „Wake Me Up Before You Go-Go“ (číslo 1 vo Veľkej Británii a USA), „Freedom“, „Everything She Wants“ a „Careless Whisper“, ktoré sa dostali na prvé miesto v takmer 25 krajinách, vrátane Veľkej Británie a USA. Išlo o prvé Michaelovo sólové úsilie ako singel. V decembri 1984 vyšiel singel „Last Christmas“. V roku 1985 získal Michael prvé zo svojich troch cien Ivora Novella za skladateľa roka od Britskej akadémie textárov, hudobných skladateľov a spisovateľov.

Michael spieval na pôvodnej nahrávke Band Aid s názvom „Do They Know It's Christmas?“ (ktorá sa stala jednotkou britského vianočného rebríčka) a venovala zisky z piesní „Last Christmas“ a „Everything She Wants“ na charitu. Michael zaspieval „Don't Let the Sun Go Down on Me“ s Eltonom Johnom na koncerte Live Aid na štadióne Wembley v Londýne 13. júla 1985. Prispel tiež vokálmi k hitu Davida Cassidyho z roku 1985 „The Last Kiss“, ako aj k piesňam Eltona Johna – „Nikita“ a „Wrap Her Up“. Michael uviedol Cassidyho ako hlavný vplyv na jeho kariéru a urobil s ním rozhovor pre noviny Davida Litchfielda, *[[Ritz Newspaper]]*.
[vľavo|náhľad|Michael účinkoval 13. júla 1985 na koncerte [Live Aid na starom štadióne vo Wembley (*vyobrazený exteriér*). Svoj posledný koncert, *The Final*, odohrali na rovnakom mieste 28. júna 1986]]
Turné skupiny Wham!, ktoré sa odohrávalo v Číne v apríli 1985, bola prvá návšteva hudobníkov západnej populárnej hudby v Číne. Vyvolalo celosvetovú mediálnu pozornosť, väčšina sa sústredila na Michaela. Pred vystúpením Wham! bolo v krajine zakázané množstvo žánrov hudby. Manažér skupiny Simon Napier-Bell sa 18 mesiacov snažil presvedčiť čínskych predstaviteľov, aby dvojicu nechali hrať. Medzi divákmi boli členovia čínskej vlády a čínsky televízny moderátor Kan Lijun, ktorý bol moderátorom na pódiu. O historickom vystúpení Wham! povedal: „*Nikto nikdy nič také nevidel. Všetci mladí ľudia boli ohromení a podupkávali si nohami. Polícia samozrejme nebola šťastná a bála sa, že dôjde k nepokojom.*“Duo predviedlo svoje hity so sporo odetými tanečníkmi a ožarujúcimi disko svetlami. Podľa Napier-Bella sa Michael snažil prinútiť divákov, aby tlieskali spolu s ním počas piesne „Club Tropicana“, ale „nechápali to – mysleli si, že chce potlesk, a zdvorilo ho mu vzdali“. Pár Číňanov avšak začalo tlieskať do rytmu a nakoniec sa ostatní diváci pridali. Úradník britského veľvyslanectva v Číne uviedol, že „sa bujne tancovalo, ale takmer výlučne sa to týkalo mladších západných divákov.“ Turné zdokumentovali filmová režisérka Lindsay Anderson a producent Martin Lewis vo svojom filme *[[Wham! in China: Foreign Skies]]*. S úspechom Michaelových sólových singlov „Careless Whisper“ (1984) a „A Different Corner“ (1986) povrávanie o blížiacom sa rozchode skupiny Wham! zosilnelo. Dvojica sa oficiálne rozpadla v roku 1986, po vydaní rozlúčkového singla „The Edge of Heaven“ a rozlúčkovej kompilácie *The Fina*l (ich tretí album *Music from the Edge of Heaven* vyšiel v Severnej Amerike a Japonsku) plus vypredal sa koncert na štadióne vo Wembley, ktorý zahŕňal svetovú premiéru čínskeho filmu. Rozlúčkový singel „The Edge of Heaven“ sa v júni 1986 dostal na prvé miesto v britskej hitparáde.

## Sólová kariéra

### 1987 – 1989: ''Faith''
Počas roku 1987, na začiatku svojej sólovej kariéry, vydal Michael duet s Arethou Franklinovou „I Knew You Were Waiting (For Me)“. Pieseň bola jednorazový projekt, ktorý pomohol Michaelovi dosiahnuť spevácke ambície s jedným z jeho obľúbených umelcov. Po vydaní sa singel umiestnil na prvom mieste v rebríčku UK Singles Chart a ''Billboard'' Hot 100. Pre Michaela sa stal jeho tretím po sebe idúcim sólovým singlom č. 1 vo Veľkej Británii z troch vydaní, po „Careless Whisper“ z roku 1984 (hoci singel bol z albumu *Make It Big* od Wham!) a „A Different Corner“ z roku 1986. Singel bol zároveň prvým, ktorý Michael nahral ako sólový umelec, no nezložil ho. Spoluautor Simon Climie bol v tom čase neznámy; neskôr sa presadil ako interpret v kapele Climie Fisher v roku 1988. Michael a Aretha Franklin získali v roku 1988 cenu Grammy za najlepší R&B výkon dua alebo skupiny s vokálom.

Na konci roku 1987 vydal Michael svoj debutový sólový album *[[Faith (album Georgea Michaela)|Faith]]*. Prvý singel, ktorý vyšiel z albumu, bol „I Want Your Sex“ (1987). Pieseň bola zakázaná mnohými rozhlasovými stanicami vo Veľkej Británii a USA pre jej sexuálne podtext. MTV vysielala videoklip, v ktorom bola celebritná maskérka Kathy Jeung oblečená iba v korzete a podväzkoch, len v neskorých nočných hodinách. Michael tvrdil, že akt bol krásny, pokiaľ ide o monogamný sex, a nakrútil krátky prológ k videu, v ktorom povedal: „Táto pieseň nie je o príležitostnom sexe.“ Jedna z pikantnejších scén spočívala v tom, že Michael svojej partnerke napísal na chrbát rúžom slová „skúmajte monogamiu“. Niektoré rádiá hrali zmiernenú verziu piesne „I Want Your Love“, ktorá slovom „láska“ nahradila výraz „sex“.

Keď sa skladba „I Want Your Sex“ dostala do amerických hitparád, moderátorka *[[American Top 40]],* Casey Kasem, odmietla uviesť názov piesne a označila ju iba ako „nový singel Georga Michaela“. V USA bola táto pieseň niekedy uvedená ako „I Want Your Sex (from *[[Beverly Hills Cop II]]*)“, pretože je súčasťou soundtracku filmu. Napriek problémom s cenzúrou a rádiom sa pieseň dostala na 2. miesto v americkom *Billboard* Hot 100 a na 3. miesto vo Veľkej Británii. Druhý singel „Faith“ vyšiel v októbri 1987, pár týždňov pred vydaním albumu. Skladba „Faith“ sa stala jednou z jeho najpopulárnejších piesní. Bola štyri týždne po sebe na prvom mieste v rebríčku *Billboard* Hot 100 a stala sa najpredávanejším singlom roku 1988 v USA. Taktiež sa dostala na prvé miesto v Austrálii a na druhé miesto v britskej singlovej hitparáde. Video poskytlo niekoľko snímok hudobného priemyslu z 80. rokov – Michaela v tieni, koženej bunde, kovbojských čižmách a džínsoch Levi's, hrajúcom na gitare v blízkosti klasického jukeboxu.

30. októbra bol album *Faith* uvedený na trh vo Veľkej Británii a na niekoľkých trhoch po celom svete. Umiestnil sa na prvom mieste v britskom albumovom rebríčku a v USA strávil 51 týždňov (ktoré nenasledovali za sebou) v prvej desiatke ''Billboard'' 200, vrátane 12 týždňov na prvom mieste. *Faith* zožal veľa úspechov a vyšli z neho štyri single („Faith“, „Father Figure“, „One More Try“ a „Monkey“), ktoré sa dostali na prvé miesto v USA. Album získal diamantový certifikát od agentúry RIAA za predaj 10 miliónov kópií v USA. Do dnes je globálny predaj *Faith* viac ako 25 miliónov kusov. Tento album bol veľmi uznávaný hudobnými kritikmi. Novinár AllMusic Steve Huey ho označil za „vynikajúco prepracované mainstreamové pop/rockové majstrovské dielo“ a „jeden z najlepších popových albumov 80. rokov“. V recenzii časopisu *[[Rolling Stone]]* novinár Mark Coleman ocenil väčšinu skladieb na albume, ktoré podľa neho „ukazujú Michaelovo intuitívne chápanie popovej hudby a jeho čoraz inteligentnejšie využitie svojej sily na komunikáciu s čoraz väčším publikom“.

V roku 1988 sa Michael vydal na svetové turné. V Los Angeles sa k Michaelovi na pódiu pripojila Aretha Franklin k skladbe „I Knew You Were Waiting (For Me)“. Bola to druhá najvyššie zarábajúca udalosť roku 1988 so zárobkom 17,7 milióna dolárov. Na udeľovaní cien Brit Awards 1988, ktoré sa konalo v Royal Albert Hall 8. februára, získal Michael prvé zo svojich dvoch cien pre najlepšieho britského sólového umelca. Neskôr toho mesiaca získal *Faith* na 31. ročníku Grammy Awards cenu za album roka. Na MTV Video Music Awards 1989, ktoré sa konali 6. septembra v Los Angeles, získal Michael cenu Video Vanguard Award. Podľa Michaela vo svojom filme *A Different Story* ho úspech neurobil šťastným a začal si myslieť, že v tom, že je idolom pre milióny dospievajúcich dievčat, niečo nie je v poriadku. Celý proces albumu *Faith* (propagácia, videoklipy, turné, ocenenia) ho nechal vyčerpaného, ​​osamelého a frustrovaného a ďaleko od svojich priateľov a rodiny. V roku 1990 povedal svojej nahrávacej spoločnosti Sony, že pre svoj druhý album nechce robiť také promá ako tentokrát.

### 90. roky: ''Listen without Prejudice,'' ''Older,'' ''Songs from the Last Century''
*Listen Without Prejudice Vol. 1* vyšiel v septembri 1990. Pre tento album sa Michael pokúsil vytvoriť si novú reputáciu seriózneho umelca; názov je náznakom jeho túžby, aby ho ako skladateľa piesní brali vážnejšie. Odmietol urobiť akúkoľvek propagáciu tohto albumu vrátane videoklipov k vydaným singlom. Prvý singel „Praying for Time“ s textom týkajúcim sa spoločenských neduhov a nespravodlivosti vyšiel v auguste 1990. James Hunter z časopisu *[[Rolling Stone]]* túto pieseň opísal ako „rozrušený pohľad na ohromujúce zraniteľnosť sveta. Michael ponúka plynutie času ako jediný balzam na fyzický a emocionálny hlad, chudobu, pokrytectvo a nenávisť.“ Pieseň mala okamžitý úspech a skončila na 1. mieste v americkom *Billboard* Hot 100 a na 6. mieste vo Veľkej Británii. Krátko nato bolo zverejnené video, ktoré obsahuje text na tmavom pozadí. Michael sa v tomto videu ani v žiadnych ďalších videách pre album neobjavil.

Druhý singel „Waiting for That Day“ bol akusticky singel, ktorý vyšiel ako bezprostredná nadväznosť na pieseň „Praying for Time“. V Spojenom kráľovstve sa dostal na 23. miesto a v USA na 27. miesto. Album bol vydaný v Európe 3. septembra 1990 a o týždeň neskôr v USA. Dosiahol číslo 1 v UK Albums Chart a vyvrcholil na 2. mieste v americkom *Billboard* 200. Celkovo strávil 88 týždňov v UK Albums Chart a BPI ho certifikovala štyrikrát platinou. Z albumu sa za osem mesiacov vydalo päť britských singlov: „Praying for Time“, „Waiting for That Day“, „Freedom! '90“, „Heal the Pain“ a „Cowboys and Angels“ (druhý je jeho jediným singlom, ktorý sa nedostal na prvé miesto v britskom top 40).

„Freedom '90“ bol druhým z iba dvoch singlov, ktorý bol podporený videoklipom (druhým je „Praying for Time“). Pieseň naráža na jeho boje s umeleckou identitou a krátko nato predpovedal jeho úsilie o ukončenie nahrávacej zmluvy so spoločnosťou Sony Music. Ako keby chcel dokázať sentiment piesne, Michael sa odmietol objaviť vo videu (réžia David Fincher) a namiesto toho prijal supermodelky Naomi Campbell, Lindu Evangelista, Christy Turlington, Tatjana Patitz a Cindy Crawford. Uvádzali sa v ňom aj texty kritické voči jeho statusu ako sex symbolu. Pieseň dosiahla číslo 8 v ''Billboard'' Hot 100 v USA a 28 v UK Singles Chart. Pieseň „Mother's Pride“ získala v USA významné hranie v rádiách počas druhej vojny v Perzskom zálive v roku 1991, často v rozhlasových staniciach, ktoré hudbu miešali s poctami pre vojakov. V *Billboard* Hot 100 sa dostala na 46. miesto iba vďaka airplay. Albumu *Listen Without Prejudice Vol. 1* sa predalo približne 8 miliónov kópií.

Na udeľovaní cien Brit Awards 1991 *Listen Without Prejudice Vol. 1* získal cenu za najlepší britský album. Neskôr v roku 1991 sa Michael zúčastnil turné Cover to Cover v Japonsku, Anglicku, USA a Brazílii, kde účinkoval na Rock in Rio. V hľadisku v Riu uvidel a stretol Anselma Feleppu, ktorý sa neskôr stal jeho partnerom. Turné nebolo riadnou propagáciou *Listen Without Prejudice Vol. 1*, skôr to bolo o tom, ako Michael spieval svoje obľúbené coververzie. Medzi jeho najobľúbenejšie patrila „Don't Let the Sun Go Down on Me“, pieseň Eltona Johna z roku 1974; Michael a John vystúpili spolu na koncerte Live Aid v roku 1985 a potom opäť na Michaelovom koncerte v londýnskej Wembley Arene 25. marca 1991, kde sa duet nahral. Singel vyšiel koncom roka 1991 a dostal sa na prvé miesto vo Veľkej Británii a USA. V roku 1991 vydal Michael autobiografiu prostredníctvom Penguin Books s názvom *Bare*, so spoluautorom Tonym Parsonsom.

Očakávaný ďalší album, *Listen Without Prejudice Vol. 2*, bol vyradený z dôvodu Michaelovho sporu so spoločnosťou Sony. Michael sa sťažoval, že Sony úplne nepodporilo vydanie jeho druhého albumu, čo malo za následok slabý úspech v USA v porovnaní s albumom *Faith*. Spoločnosť Sony odpovedala, že Michaelovo odmietnutie vystupovať v propagačných videách spôsobilo zlú reakciu. Michael venoval tri piesne z vyradeného albumu na charitatívny projekt *Red Hot + Dance* pre organizáciu Red Hot, ktorá zbierala peniaze na povedomie o AIDS; štvrtá skladba „Crazyman Dance“ bola stranou B skladby „Too Funky“ z roku 1992. Michael daroval autorské honoráre z „Too Funky“ rovnakej organizácii.

Skladba „Too Funky“ sa umiestnila na 4. mieste v britskom rebríčku a na 10. mieste v americkom *Billboard* Hot 100. Neobjavila sa na žiadnom štúdiovom albume Georgea Michaela, ale bola zahrnutá do jeho sólových zbierok *Ladies & Gentlemen: The Best of George Michael* v roku 1998 a *Twenty Five* v roku 2006. Vo videu sa Michael (sporadicky) predstavil ako režisér, ktorý na módnej prehliadke natáčal supermodelky Lindu Evangelista, Beverly Peele, Tyru Banks, Estelle Lefébure a Nadju Auermann.

Michael vystúpil na koncerte na počesť Freddieho Mercuryho, ktorý sa konal 20. apríla 1992 na štadióne vo Wembley. Koncert bol poctou životu zosnulého frontmana skupiny Queen, Freddieho Mercuryho, z ktorého výťažok poputoval na výskum AIDS. Vo svojom poslednom rozhlasovom rozhovore Mercury pochválil Michaela a dodal, že miloval jeho skladbu „Faith“. Michael predviedol piesne „39“, „These Are the Days of Our Lives“ s Lisou Stansfieldovou a „Somebody to Love“. Druhá menovaná pieseň vyšla na *Five Live* EP.„George Michael bol najlepší. Keď vystúpil s piesňou „Somebody to Love“, bolo v jeho hlase cítiť určitú črtu, ktorá bola čistým Freddiem.“ — Gitarista skupiny Queen, Brian May, o Michaelovom vystúpení na koncerte na počesť Freddieho Mercuryho.

„Bol to pre mňa asi najpyšnejší okamih mojej kariéry, pretože som prežil detskú fantáziu, predpokladám, že som pred 80 000 ľuďmi zaspieval jednu z Freddieho piesní. Bola to naozaj zvláštna zmes neuveriteľnej hrdosti a skutočného smútku.“ — Michael sa zamýšľal nad vystúpením*[[Extended play|EP]] Five Live*, vydané v roku 1993 pre Parlophone vo Veľkej Británii a Hollywood Records v USA, obsahuje päť živých nahrávok (šesť v rôznych krajinách) v podaní Michaela, Queen a Lisy Stansfieldovej. „Somebody to Love“ a „This Are the Days of Our Lives“ boli zaznamenané na koncerte na počesť Freddieho Mercuryho. „Killer“, „Papa Was a Rollin' Stone“ a „Calling You“ boli nahrané počas jeho turné Cover to Cover Tour v roku 1991. Michaelovo vystúpenie „Somebody to Love“ bolo oslavované ako „jedno z najlepších vystúpení koncertu“. Celý výťažok z predaja EP poputoval charitatívnej organizácii Mercury Phoenix Trust. Predaj bol v Európe veľký, debutoval na prvom mieste vo Veľkej Británii a niekoľkých európskych krajinách. Úspešnosť v USA bola menej okázalá, keď sa dostalo na 40. miesto v rebríčku *Billboard* 200 („Somebody to Love“ sa dostala na 30. miesto v americkom ''Billboard'' Hot 100).

V priebehu novembra 1994, po dlhom čase strávenom v úzadí, sa Michael objavil na prvom udeľovaní cien MTV Europe Music Awards, kde vystúpil s novou piesňou „Jesus to a Child“. Táto pieseň bola melancholickou poctou jeho milencovi, Anselmovi Feleppemu, ktorý zomrel v marci 1993. Po vydaní piesne v roku 1996 sa dostala do hitparády UK Singles Chart na 1. miesto a 7. miesto v *Billboarde*. Bol to najdlhší Michaelov singel z UK 40, v dĺžke takmer sedem minút. Presná identita témy piesne – a charakter Michaelovho vzťahu s Feleppom – boli zahalené narážkami a špekuláciami, pretože Michael nepotvrdil, že je homosexuál; to urobil až v roku 1998. Video „Jesus to a Child“ bolo snímkou obrazov pripomínajúcich stratu, bolesť a utrpenie. Pred koncertom Michael vždy venoval pieseň Feleppemu.

Druhý singel, ktorý vyšiel v apríli 1996, bol „Fastlove“, energicky ladený o téme uspokojenia bez záväzkov. Singel verzia bola dlhá takmer päť minút. „Fastlove“ bol podporený futuristickým videom súvisiacim s virtuálnou realitou. Dostal sa na prvé miesto v britskom rebríčku singlov, kde bol na prvom mieste tri týždne. V USA „Fastlove“ vyvrcholil na čísle 8. Potom vydal *[[Older]]*, svoj prvý štúdiový album po šiestich rokoch a iba tretí v desaťročnej sólovej kariére. Americké a kanadské vydanie albumu bolo prvým vydaním vydavateľstva Davida Geffena, DreamWorks Records (dnes už neexistujúce).

Album *Older* bol pozoruhodný kvôli svojim šiestim singlom. Každý z nich sa dostal do britskej top 3, čo je rekord v počte singlov v britskej top 3 vydaných z jedného albumu.

V roku 1996 bol Michael zvolený za najlepšieho britského muža na MTV Europe Music Awards a Brit Awards; a na udeľovaní cien Ivora Novella Britskej akadémie mu bol tretíkrát udelený titul Skladateľ roka. Michael koncertoval v londýnskom Three Mills Studios pre *[[MTV Unplugged]]*. Bolo to jeho prvé dlhšie vystúpenie po rokoch a v hľadisku bola Michaelova matka, ktorá nasledujúci rok zomrela na rakovinu.

*Ladies & Gentlemen: The Best of George Michael* bola prvá Michaelova sólová zbierka najväčších hitov, ktorá vyšla v roku 1998. Obsahuje 28 skladieb (v európskom a austrálskom vydaní je zahrnutých 29 skladieb) je rozdelená na dve polovice, pričom každá má konkrétnu tému a náladu. Prvé CD s názvom „For the Heart“ obsahuje predovšetkým balady; druhé CD „For the Feet“ pozostáva hlavne z tanečných melódií. Bol vydaný prostredníctvom spoločnosti Sony Music Entertainment ako podmienka prerušenia zmluvných vzťahov s vydavateľstvom. *Ladies & Gentlemen* mal úspech a po dobu ôsmich týždňov vrcholil na 1. mieste britského albumového rebríčka. V britskej hitparáde strávil viac ako 200 týždňov a vo Veľkej Británii je 45. najpredávanejším albumom všetkých čias. Je certifikovaný sedemnásobnou platinou vo Veľkej Británii a multi-platinou v USA a je Michaelovým komerčne najúspešnejším albumom v jeho domovine, ktorého sa predalo viac ako 2,8 milióna kópií. Dosiaľ album dosiahol celosvetový predaj približne 15 miliónov kópií. Prvý singel z albumu „Outside“ bol zábavnou piesňou, ktorá odkazovala na jeho zatknutie za ponúkanie sa policajtovi na verejnej toalete. „As“, jeho duet s Mary J. Blige, vyšiel ako druhý singel na mnohých územiach po celom svete. Oba single sa dostali do top 5 v UK Singles Chart.

*Songs from the Last Century*, vydaný v roku 1999, je štúdiovým albumom cover verzií. Bol predposledným Michaelovým albumom vydaným prostredníctvom Virgin Records s dosiaľ najhorším umiestnením. Album debutoval na čísle 157 v americkom rebríčku *Billboard* 200, čo bolo tiež najvyššie umiestnenie. Najnižšie sa umiestnil aj vo Veľkej Británii a stal sa jeho jediným sólom, ktoré nedosiahlo prvú priečku. Vyvrcholil na 2. mieste v rebríčku UK Albums Chart. Každú z 11 skladieb koprodukovali Phil Ramone a Michael.

### 2000 – 2009: ''Patience'' a ''Twenty Five''
[vľavo|náhľad|224x224bod|[Garth Brooks a Michael na Robert F. Kennedy Memorial Stadium vo Washingtone 29. apríla 2000]]
V roku 2000 pracoval Michael na úspešnom singli „If I Told You That“ s Whitney Houston, ktorý mal byť pôvodne s Michaelom Jacksonom. George sa na produkcii singlu podieľal spolu s Rodneym Jerkinsom. Michael začal počas ďalších dvoch rokov pracovať na svojom piatom štúdiovom albume. Jeho prvý singel „Freeek!“, ktorý bol prevzatý z nového albumu, bol úspešný v Európe. V roku 2002 sa dostal na prvé miesto v Taliansku, Portugalsku, Španielsku a Dánsku, a dosiahol top 10 vo Veľkej Británii a top 5 v Austrálii. Umiestnil sa v 22 rebríčkoch po celom svete. Jeho ďalší singel „Shoot the Dog“ sa však po vydaní v júli 2002 ukázal ako kontroverzný. Bol veľmi kritický voči americkému prezidentovi Georgeovi W. Bushovi a britskému premiérovi Tonymu Blairovi v období pred inváziou do Iraku v roku 2003. V Dánsku sa dostal na prvé miesto a umiestnil sa v top 5 vo väčšine európskych hitparád. Vyvrcholil na 12. priečke v UK Singles Chart.

Vo februári 2003 Michael nečakane nahral ďalšiu pieseň na protest proti hroziacej irackej vojne, skladbu Dona McLeana, „Grave“. Originál napísal McLean v roku 1971 a išlo o protest proti vojne vo Vietname. Michael túto pieseň zaspieval v mnohých televíznych programoch, napríklad v *Top of the Pops* či *So Graham Norton*. Vystúpenie s piesňou v *Top of the Pops* 7. marca 2003 bolo jeho prvým štúdiovým vystúpením v programe od roku 1986. Dostal sa do konfliktu s producentmi šou kvôli protivojnovom tričku proti Blairovi, ktoré nosili niektorí členovia jeho kapely. V reakcii na to Don McLean vydal prostredníctvom svojej webovej stránky vyhlásenie, v ktorom ocenil Michaelovu nahrávku: „Som hrdý na Georga Michaela, že sa postavil za život a zdravý rozum. Som rád, že si na vyjadrenie týchto pocitov vybral moju pieseň. Musíme si pamätať že Čarodejník je skutočne zbabelý starý muž, ktorý sa skrýva za oponou s hlasným mikrofónom. Vytiahnuť oponu a odhaliť ho chce odvahu a pieseň. Veľa šťastia George.“

17. novembra 2003 Michael opätovne podpísal zmluvu so spoločnosťou Sony Music, vydavateľstvom, ktoré opustil v roku 1995 po právnej bitke. Keď v roku 2004 vyšiel piaty Michaelov štúdiový album *Patience*, získal pozitívnu kritiku a dostal sa na prvé miesto v rebríčku UK Albums Chart; stal sa jedným z najrýchlejšie predávaných albumov vo Veľkej Británii. Len za prvý týždeň sa ho predalo viac ako 200-tisíc kópií. V Austrálii sa 22. marca dostal na druhé miesto. Dosiahol top 5 vo väčšine európskych hitparád a vyvrcholil na 12. mieste v USA. Predalo sa ho viac ako pol milióna kópií a získal zlatú certifikáciu RIAA.

„Amazing“, tretí singel z albumu, sa stal hitom číslo 1 v Európe. Keď sa Michael 26. mája 2004 objavil v *[[The Oprah Winfrey Show]]*, aby propagoval album, predviedol túto pieseň spolu so svojimi klasikami „Father Figure“ a „Faith“. V relácii Michael hovoril o svojom zatknutí, odhalení svojej homosexuality a obnovení koncertovania. Štvrtý singel z albumu bol „Flawless“, v ktorom je využitý sampel z rovnomenného skladby skupiny The Ones. Singel sa stal tanečným hitom v Európe i Severnej Amerike, dosiahol 1. miesto v ''Billboard'' Hot Dance Club Play a stal sa posledným Michaelovým singlom č. 1 v americkom tanečnom rebríčku.

V novembri 2004 spoločnosť Sony vydala piaty singel – „Round Here“. Bol to najmenej úspešný singel z albumu *Patience*, keď sa v britskej hitparáde umiestnil na 32. mieste. V roku 2005 vyšiel „John and Elvis Are Dead“ ako šiesty a posledný singel z albumu; bol vydaný ako singel na stiahnutie, a preto sa nemohol umiestniť v britských hitparádach. Michael 10. marca 2004 pre BBC Radio 1 uviedol, že budúca hudba, ktorú vydá, bude k dispozícii na stiahnutie. Fanúšikovia boli vyzvaní, aby prispeli na charitu.

*Twenty Five* je druhým Michaelovým albumom s najväčšími hitmi, ktorý oslavuje 25. výročie jeho hudobnej kariéry. Vyšiel v novembri 2006 cez spoločnosť Sony BMG a debutoval na 1. mieste vo Veľkej Británii. Album obsahuje piesne predovšetkým z Michaelovej sólovej kariéry, ale aj z jeho predchádzajúcich rokov vo Wham! Vyšiel v dvoch formátoch: dve CD alebo sada limitovanej edície troch CD. Sada 2-CD obsahovala 26 stôp, vrátane štyroch nahrávok nahraných s Wham! a tri nové piesne: „An Easier Affair“; „This Is Not Real Love“ (duet s Mutyou Buenou zo Sugababes, ktorý vyvrcholil na 15. mieste v britských hitparádach); a nová verzia „Heal the Pain“ nahraná spolu s Paulom McCartneym. Limitovaná edícia verzie 3-CD obsahuje ďalších 14 menej známych skladieb, vrátane jednej od Wham! a jednej novej s názvom „Understand“.
[náhľad|Michael v [Antverpy|Antverpoch v Belgicku, 2006]]
*Twenty Five* vyšiel v Severnej Amerike 1. apríla 2008 ako 29-piesňová sada na dvoch CD, ktorá obsahuje niekoľko nových skladieb (vrátane duetov s Paulom McCartneym a Mary J. Bligeovou a piesne z krátkeho televízneho seriálu *Eli Stone*) ako prídavok k mnohým Michaelovým úspešným piesňam z jeho sólovej tvorby, ale aj piesní skupiny Wham!. Na pripomenutie piesní z *Twenty Five* absolvoval Michael turné po Severnej Amerike prvýkrát za ostatných 17 rokov. Hral na veľkých koncertoch vo veľkomestách vrátane New Yorku, Los Angeles, Philadelphie, St. Paul / Minneapolis, Tampa / St. Pete, Chicago a Dallas. DVD verzia *Twenty Five* obsahuje 40 videí na dvoch diskoch, vrátane siedmich s Wham!
[vľavo|náhľad|Michael v [Mníchov|Mníchove, 2006]]
Počas koncertu Live 8 v Hyde Parku v Londýne v roku 2005 sa Michael pripojil k Paulovi McCartneymu pri piesni „Drive My Car“ od The Beatles. V roku 2006 sa Michael vydal na svoje prvé turné po 15 rokoch, 25 Live. Turné sa začalo v španielskej Barcelone 23. septembra a skončilo sa v decembri vo Wembley Arena v Anglicku. Podľa jeho webu videlo turné s 80 vystúpeniami 1,3 milióna fanúšikov. 12. mája 2007 v Coimbre v Portugalsku zahájil európske „25 Live Stadium Tour 2007“ vrátane Londýna a Atén a skončil 4. augusta 2007 v Belfaste v Severnom Írsku. V Európe sa konalo 29 koncertov. 9. júna 2007 sa Michael stal prvým umelcom, ktorý účinkoval naživo na novo zrekonštruovanom štadióne Wembley v Londýne, kde dostal pokutu 130 000 libier za prekročenie programu o 13 minút.

25. marca 2008 bola ohlásená tretia časť 25 Live Tour pre Severnú Ameriku. Táto časť obsahovala 21 koncertov v Spojených štátoch a Kanade. Išlo o prvé Michaelovo turné po Severnej Amerike po 17 rokoch.

Michael mal svoj americký herecký debut v televíznom seriáli *Eli Stone*, kde stvárnil anjela strážneho Jonnyho Lee Millera. Okrem účinkovania v šou ako George Michael, bola každá epizóda prvej sezóny šou pomenovaná podľa jeho piesne. Michael sa objavil na finále šou ''American Idol'' v roku 2008 a 21. mája spieval „Praying for Time“. Na otázku, čo si myslí, že by Simon Cowell povedal o jeho vystúpení, odpovedal: „Myslím, že mi asi povie, že som nemal spievať skladbu od Georga Michaela. Už v minulosti to povedal mnohým ľuďom, takže si myslím, že by to bolo celkom vtipné.“ 1. decembra Michael vystúpil v Abú Zabí v Spojených arabských emirátoch v rámci osláv národného dňa.

25. decembra 2008 Michael bezplatne zverejnil na svojej webovej stránke novú skladbu „December Song“. Dúfalo sa, že fanúšikovia, ktorí si pieseň stiahli, venujú peniaze na charitu. Remasterovaná verzia piesne sa začala predávať 13. decembra. Popularita singlu bola podporená Michaelovým propagačným vystúpením v *[[X Factor (Veľká Británia)|The X Factor]]*.

### Od 2010: Posledné turné a album ''Symphonica''
[náhľad|236x236bod|Michael na uzatváraní [Letné olympijské hry 2012|Olympiády v Londýne v roku 2012]]
Začiatkom roku 2010 Michael uskutočnil svoje prvé koncerty v Austrálii od roku 1988. 20. februára 2010 mal svoju prvú šou v Perthe v Burswood Dome pre 15-tisíc divákov. 2. marca 2011 oznámil vydanie svojej cover verzie hitu „True Faith“ od anglickej rockovej skupiny New Order z roku 1987 na pomoc britskej televíznej charitatívnej zbierke Comic Relief. Michael sa objavil na samotnom Comic Relief a predstavil sa v prvej skeči Carpool Karaoke Jamesa Cordena, v ktorej dvojica spievala piesne, zatiaľ čo Corden jazdil po Londýne. 15. apríla 2011 Michael zverejnil cover verziu piesne „You and I“ od Stevieho Wondera z roku 1972 ako MP3 darček pre princa Williama a Catherine Middletonovú pri príležitosti ich svadby 29. apríla 2011. Aj keď MP3 bolo vydané na stiahnutie zadarmo, Michael apeloval na tých, ktorí si stiahli skladbu, aby prispeli do „The Prince William & Miss Catherine Middleton Charitable Gift Fund“.
náhľad|236x236bod|Vystúpenie s piesňou „Freedom“
Symphonica Tour sa začala v pražskej Štátnej opere 22. augusta 2011. V októbri 2011 bol Michael vyhlásený za jedného z konečných nominantov Siene slávy skladateľov. V novembri musel zvyšok turné zrušiť, pretože vo Viedni v Rakúsku ochorel na zápal pľúc a nakoniec upadol do kómy.

Vo februári 2012, dva mesiace po odchode z nemocnice, prekvapivo vystúpil na odovzdávaní cien Brit Awards 2012 v londýnskej O2 Arene, kde získal standing ovation, a odovzdal Adele cenu za najlepší britský album. V marci Michael oznámil, že je zdravý a turné Symphonica Tour bude pokračovať na jeseň. Záverečný koncert turné, ktorý bol zároveň posledným koncertom Michaelovho života, sa uskutočnil na londýnskom Earls Court 17. októbra 2012.

Album *[[Symphonica]]* bol vydaný 17. marca 2014 a stal sa siedmym Michaelovým sólovým albumom číslo 1 vo Veľkej Británii a celkovo deviatym vrátane jeho Wham! hitov. Album produkovali Phil Ramone a Michael; album bol posledným produkčným kreditom Ramoneho. 2. novembra 2016 Michaelov tím oznámil, že druhý dokumentárny film o jeho živote s názvom *Freedom* bude uvedený na trh v marci 2017. Mesiac potom anglický skladateľ Naughty Boy potvrdil plány na spoluprácu s Michaelom, pokiaľ ide o novú pieseň a album. Naughty Boy tvrdil, že skladba, ktorá je v súčasnosti bez názvu, je „úžasná, ale [...] trpko sladká“. 7. septembra 2017 (mesiace po Michaelovej smrti) bol vydaný singel „Fantasy“, v ktorom sa predstavil Nile Rodgers.

Po umiestnení na druhom mieste v roku 1984 (za nahrávkou „Do They Know It’s Christmas?“, v ktorej Michael tiež vystúpil), sa „Last Christmas“ na Nový rok 2021 konečne dostala na prvé miesto v britskej singlovej hitparáde, teda viac ako 36 rokov od prvého vydania. Andrew Ridgeley uviedol, že umiestnenie v hitparáde bolo „dôkazom jeho nadčasovej príťažlivosti a šarmu“ a dodal: „Je to pocta Georgeovmu géniovi v oblasti písania piesní... bol by nesmierne pyšný a veľmi nadšený.“

## Účinkovanie na koncertoch
* Live Aid
* Nelson Mandela Freedom Concert
* Freddie Mercury Tribute Concert

## Diskografia
### So skupinou Wham!
* *[[Fantastic]]*
* *[[Make It Big]]*
* *[[The Final]]*
* *[[If You Were There]]*

#### Wham! Single
* „Wham Rap! (Enjoy What You Do?)“
* „Young Guns (Go For It)“
* „Wham Rap! (Enjoy What You Do?)“
* „Bad Boys“
* „Club Tropicana“
* „Club Fantastic Megamix“
* „Wake Me Up Before You Go-Go“
* „Freedom“
* „Last Christmas“
* „Everything She Wants“
* „I'm Your Man“
* „Last Christmas (Re-Released)“ 
* „The Edge of Heaven“

### Sólové albumy
* 1987 – *[[Faith (album Georgea Michaela)|Faith]]*
* 1990 – *[[Listen without Prejudice, Vol. 1]]*
* 1996 – *[[Older]]*
* 1999 – *[[Songs from the Last Century]]*
* 2004 – *[[Patience]]*

#### Kompilácie
* *[[Ladies And Gentlemen - The Best of George Michael]]*
* *[[Twenty Five (UK)]]*
* *[[Twenty Five (US)]]*

#### Sólové single
* „Careless Whisper“
* „A Different Corner  
* „I Knew You Were Waiting (For Me)“
* „I Want Your Sex“
* „Faith“
* „Father Figure“
* „One More Try“
* „Monkey“
* „Kissing A Fool“
* „Freedom 90“
* „Waiting For That Day“
* „Heal The Pain“
* „Cowboys And Angels“
* „Praying For Time“
* „Don't Let The Sun Go Down“ 
* „Too Funky“
* „Five Live EP“
* „Jesus To A Child“ 
* „Fast Love“ 
* „Spinning The Wheel“
* „Older (Single)“ 
* „Star People“
* „You Have Been Loved“
* „Outside“
* „As“ 
* „Waltz Away Dreaming“
* „If I Told You That“
* „FREEEK!“
* „Shoot the Dog“
* „Flawless (Go to the City)“  
* „Amazing“ 
* „Round Here“
* „An Easier Affair“
* „This is Not Real Love“

#### Naspievané  vokály v  hitoch
* David Cassidy: „The Last Kiss“
* Elton John: „Nikita“
* Elton John: „Wrap Her Up“

## Referencie

## Iné projekty

## Zdroj

Kategória:Anglickí multiinštrumentalisti
Kategória:Britskí speváci
Kategória:Držitelia ceny Brit Award
Kategória:Držitelia ceny Grammy
Kategória:LGBT hudobníci
Kategória:Osobnosti z Londýna
Kategória:LGBT osobnosti USA
Kategória:Interpreti Columbia Records
Kategória:LGBT aktivisti